DISSERTATIO  MEDICA 

INAUGURALIS 

DE 

HYPOCHONDRIASL 


AUCTORE  DAVIDE  CORBET. 


PROOEMIUM, 

IMedicinae  rationalis  scientia,  rerum  facta¬ 
rum  observationi,  immobili  tanquam  fundamen¬ 
to,  innititur,  et  ut  aliae  scientiae  leges  tum  ge¬ 
nerales,  tum  speciales  agnoscit.  Hae  admodum 
variae  sunt,  pro  hominis  cujusvis  temperamento 
ac  indole,  seu  a  causis  naturalibus  seu  morali¬ 
bus  pendeant,  mirum  in  modum  inter  se  discre¬ 
pantes.  Ad  hujus  observationis  veritatem  con- 
firmandam,  hypochondriasis  proferatur,  mor- 

biis  non  solum  homines  temperamenti  melan¬ 
cholici  infestans,  sed  etiam  intemperatos,  studio¬ 
sissimos,  sedentariamque  vitam  nimis  colentes, 
haud  parum  vexans  ;  de  quo,  breviter  mihi  trac¬ 
tare  proposui,  quoniam  legibus  hujus  almae  A- 
cademiae  sancitum  est,  ut  quicunque  medici¬ 
nae  honores  ambire  studeant,  aliquid  ad  rem 
medicam  pertinens  conscriberent.  Illustrissi¬ 
mus  CuLLEKUs,  qui  omnium  nosologorum  clare 
princeps  est,  hunc  morbum  in  classe  Neurosium 
ordineque  Adynamiarum  locavit,  et  in  iis  verbis 
definivit :  “  Dyspepsia  cum  languore,  moestitia, 
“  et  metu,  ex  causis  non  aequis,  in  tempera- 
“  mento  melancholico.” 


MORBI  HISTORIA. 


Vox  “  Hypochondriasis”  Graeco  origine  gau¬ 
det,  ex  sub,  et  xov^^og  cartilago,  composita, 
Rempe,  quia  malum  praecipue  sub  costis  falsis 
et  harum  cartilaginibus  residere  creditum  erat. 

Forsitan  nullus  morbus  signa  tam  varia  et 
tam  explicatu  difficilia,  quam  hic  de  quo  scrip- 

turus  sum,  habet.  Mentem  corpusque  simul  ta¬ 
be,  corripi  ex  definitione  satis  constat  ;  vix  igi-, 
tur  omnia  illius  symptomata  numeranda  sunt, 
ea  vex'o  frequentissime  et  constantissime,  oc-^ 
currentia,  scilicet,  quae'  animum  digestionisque 
organa  invadunt,  huc  monstrare  sufficiet,  illa 
recensere  conabor  ;  quae  ventriculum  prius  ‘per¬ 
pendi  veniunt.  * 

Inter  initia,  anorexia,  nausea,  inflatio,  et  alia 
dyspepsiae  signa  urgent :  appetitus  tamen  valde 
mutabilis  est ;  aliquando  ita  imminuitur  ut  aeger ' 
omnino  cibum  fastidit ;  deinde,  contra,'  penitus 
insatiabilis  evadit,  et  alimenta  ventriculo  ■  ac¬ 
cepto  non  bene  concoquuntur :  pondus  et  op¬ 
pressio^  circum  praecordia  sentiuntur :  cruditas 
et  acor  ventriculi  vexant.  His  accedunt  ardor  ^ 
stomachi,  ructus  crudi,  molimina  ad  vomendum 
gravia  et  irrita :  interdum  ipse  vomjtus,  idem- 
qiie  quodammodo  ex  alimenti  natura  pendens, 
aut  viridis  aut  subniger  ;  interdum  adeo  corrup¬ 
tus  et  peracidus  ut  dentes  ipsi  rodantur  ;  prae¬ 
cordia  parte  sinistra  tument ;  spiritus  totum  in¬ 
testinalem  implet ;  dolores  violentes  et  tormina 
regionem  umbilicalem  crucient ;  lingua  subni- 

gra  fit ;  status  alvi  plerumque  adstrictus  a  mor¬ 
bo  inducitur,  et  postea  vicissim  eum  auget ; 
sensus  omnes  motusque  imminuitur ;  languor 
et  torpor  adsunt ;  pulsus  est  tardus  et  durus  ; 
et  aeger  cordis  tremoribus  crebris  ac  palpita¬ 
tionibus  per  intervalla  gravatur  ;  respiratio  est 
difiicilis,  et  e  causis  minimis  turbata  ;  saepe  in¬ 
cubus,  saepe  dira  somnia  terrent ;  hinc  somnus 
parum  reficit,  aut  tantum  sopor  contingit,  vel 
etiam  vigiles  jactantur.  Debilitate  ventriculi 
ingravescente,  omnia  symptomata  supra  enu¬ 
merata  plurimum  augentur,  et  propter  usum  et 
mirum  consensum  qui  inter  stomachum  et  va¬ 
rias  partes  corporis  intercedit,  alia  quae  non 
antea  apparuerunt,  videlicet,  “  defectus  nu- 
“  trimenti,  generalis  infirmitas,  partes  solidae 
“  laxae,  fluidae  nimis  tenues,  omnes  functiones 
“  impeditae,  dolor  capitis,  vertigo,  syncope, 
“  asthma,  palpitatio,  et  spiritus  valde  demissi, 
“  praesertim  si  aeger  peculiaris  constitutionis 
“  fuerit.’’ 

Animus  in  hoc  morbo,  metui  praecipue  mor¬ 
tis,  moerori,  inquietudini,  morositati,  suspicio¬ 
nibusque  omnis  generis,  valde  proclivis  reddi- 

tur,  et  haec  pathemata  pertinacissime  fovet ; 
porro  miser  solitudinem  amat,  nec  socios  priores 
petit,  et  moeroribus  suis  vanis  gravi  anxietate' 
tantum  frui  videt : 

- Veluti  pueri  trepidant,  atque  omnia  caecis 

In  tenebris  metuunt ;  sic  nos  in  luce  timemus, 
Interdum  nihilo  quae  sunt  metuenda  magis,  quam 
Quae  pueri  in  tenebris  pavitant,  finguntque  futura. 

Luc. 

Hypochondriasis,  imprimis  temperamentum 
melancholicum,  raro  ullos  praeter  aetate  pro¬ 
vectos,  mares  saepe,  mulieres  quam  rarissime  in^. 
vadit. 

CAUSAE  PRAEDISPONENTES. 

Affectus  hic  haereditate  ex  semine  parentum  transmigrat 
saepius  in  liberos.  Hoffmannus. 

Illa  dispositio,  quae  in  hominibus  peculiaris 
temperamenti  ad  proprios  morbos  accipiendos 
inest,  haud  facile  explicari  potest,  atque  diu 
“  atra  caligine  mersa  est.’’  Observationes  au¬ 
tem  quotidianae  ejus  veritatem  probare  viden- 

tur.  Proclivitas  temperamento  melancholico 
ad  hunc  morbum  datur ;  hoc  temperamentum 
notis  sibi  propriis  insignitur.  “  Temperamen- 
‘‘  tum  melancholicum,”  ait  Gregory,  ‘‘  huic 
“  (sanguineo)  fere  contrarium  videtur,  compa- 
gihd  firmiore,'  saepe  macra,  cute  crassa,  fus- 
“  ca,  hirsuta,  magnis  venis,  crinibus,  et  super- 
“  ciliis,  et  oculis  nigris,  atro  vultus  colore,  no- 
“  tatum.  Hoc  temperamento  praediti  pulsus 
“  fere  habent  tardos  et  secretiones  et  excretio- 
nes  parcas,  genusque  nervosum  parum  sen- 
“  tiens  aut  mobile,  et  animum  gravem,  saepe 
“  tristem,  meditabundum,  et  in  melancholiam 
“  et  insaniam  aliquando  proclivem.  lidem  pa- 
‘‘  tiuntur  multum  a  vita  otiosa  et  sedentaria, 
“  et  stimultantibus  et  calefacientibus  remediis  : 
“  saepe  male  concoquunt,  et  a  ventriculo  labo- 
“  rant,  et  hypochondriasi  obnoxii  sunt,  quae  in 
“  aliis  constitutionibus  rarius  observatur.” 

■Britanni  cogitantes,  graves,  morosi,  et  parum 
in  alienos  affabiles  observantur,  quae  indoles 
animi  maxime  ad  hypochondriacos  pertinet ;  et 
hinc  prae  caeteris  populis  excultis  in  hunc  mor- 

bum  incidere  comperiuntur ;  et  certe  potius  in¬ 
crevisse  quam  decrevisse  videtur. 

Signa  supra  dicta  partium  solidarum  rigidi¬ 
tatem  et  torporem  indicant ;  quae  omni  aetate, 
sed  potissimum  provecta,  melancholicos  plus 
minusve  insignant.  MED.  CHIR.  SOC 

aberdeen. 


CAUSAE  EXCITANTES. 

The  first  physicians  by  debaucli  were  made ; 

Excess  began,  and  sloth  sustains  the  trade. 

Dryden. 

4 

Hae  ad  duo  genera  referri  solent.  Ad  primum, 
omnia  quae  primitius  ventriculum  ipsum  lae¬ 
dunt;  ad  secundum,  quae  totum  corpus  affi¬ 
ciunt.  Ad  unum  caput,  in  cibo  intemperantia, 
liquores  aut  vinosi  aut  ardentes,  opium,  taba¬ 
cum,  aliaeque  narcoticae,  &c.  pertinent ;  sub 
altero,  evacuationes  magnae,  vita  sedentaria, 
Venus  immoderata,  studium  intensum,  et  pa- 
themata  mentis,  ponuntur. 

Cibus, — Si  cibus  nimia  quantitate,  vel  quali¬ 
tate  parum  conveniente,  quotidie  in  ventricu- 

Ium  ingeratur,  et  distentionem,  et  motus  mus¬ 
culares  ventriculo  justo  crebriores  fore,  clare 
constat ;  “  every  time,’’  dicit  White,  “  the  sto- 
“  macli  is  loaded,  its  strength  is  impaired.” 
Igitur  gulae  improbe  deditos,  debilitate  ventri¬ 
culi  perpetua  laborare,  non  nobis  mirum  videri 
debet. 

Liquores  tam  vmosi  tam  ardentes, — Expe¬ 
rientia  quotidiana  clare  docet,  effectus  intem¬ 
perantiae  usu  spiritus  stillati  aut  vinosi  funestos ; 
primum  stimulant,  deinde  manifeste  sedant. 
Effectus  unius  et  stimulantes  et  debilitantes 
breviore  tempore,  et  majores  et  magis  eviden¬ 
tes  sunt ;  autem  affectus  alterius,  quamvis  non 
statim  appareant,  vel  mitiores  sint,  tamen  pede 
non  minus  certo  sanitatis  fundamenta  suffo¬ 
diant. 

Narcoticae.-— elucidare  modum  quo 
sedativa  in  corpus  agunt,  haud  me  penes  est. 
Inter  haec  opium  primum  locum  tenet ;  quae¬ 
cunque  sit  commoda,  practica  medicina  eo  de¬ 
rivantur,  incommoda  quoque,  et  ea  haud  parvi 
momenti,  ab  ejus  usu'surgunt ;  partem  cui  ap¬ 
plicetur  debilem,  immo  sensus  prorsus  exper- 

tem  reddere,  libereque  adhibitum  cibi  appeten¬ 
tiam  prosternere,  perplurima  experimenta  satis 
demonstrant.  Etiam  nicotianae  tabaci  folia  sir 
ve  mansa,  sive  forma  fumi  sumpta,  injurias  in? 
signes  facile  ventriculo  inferunt.  Inimoderatus 
infusae  theae  usus,  praecipue  viridis,  omnibus 
experimentis  a  medicis  institutis,  stomachum  no¬ 
cere  repertus  est.  Etiamque  vomitus  saepe  rer 
petitus,  rejectio  salivae,  amara  et  aromatica, 

t 

cum  victu  diu  sumpta,  apud  causas  hujus  gene¬ 
ris  excitantes  enumerantur. 

Alterum  causarum  caput  nunc  aggredien¬ 
dum,  quae  in  ventriculum  ipsum  non  proxima 
agunt,  sed  ad  totius  aliarumve  systematis  par¬ 
tium  actionem  enervandam  conferunt ;  ex  qup 
tamen  ventriculi  actio,  illam  ob  sympathiam 
quae  inter  ventriculum  reliquumque  systema  iq- 
tercedere  videtur,  magnopere  afijciatur  necesse 
est. 

Evacuationes  magnae. — Non  solum  cerebrum, 
sed  systema  in  genere  exigit,  ut  vasa  sanguifera 
juste  distendantur,  ut  corpus  tono  et  vigore  ei 
propriis  gaudeat ;  quinetiam,  vasa  ipsa  quodam- 

modo  dilatari  necesse  est,  ut  fluida  undique  ae¬ 
qualiter  compressa  per  vasa  minima  facilius 
propellere  possint ;  contra  vero,  si  vasa  prope  in-, 
ania  sunt,  totum  systema  languescit :  hinc  san- 
guis  ad  corporis  superficiem  haud  omissus  inte¬ 
riora  tenet,  et  munia  corporis  tota  turbata  pra¬ 
vaque  eveniunt.  Pari  etiani  modo  mala,  quae 
ab  catharticis  acribus  saepe  repetitis  oriuntur, 
explicare  licet,  vim  vero  ventriculi  intestino¬ 
rumque  magis  immediate  imminuunt* 

Vita  sedentaria. — Nihil  potentius  sedentaria 
‘vita  ad  systematis  vires  enervandas  agit,  spiri- 
tus  pariterque  sanguinis  motus  ex  desidia  lan¬ 
guescunt,  et  mirum  in  modum  huic  morbo  fa¬ 
vet  ;  exercitatione  neglecta,  omnia  secernenda 
hec  rite  secernuntur  'nec  excernuntur  ;  et  hinc 
magna  malorum- cohors  oritur,  quae  certissime 
in  dyspepsiam  et  hypochondriasin  pullulabunt, 
Venus  immoderata. — “  Haec  nimis  culta  val- 
de  nocet,  praesertim  junioribus,  quorum  ani- 
mos  pariter  ac  porpora  multum  degenerat ; 
"cujus  rei  haud  obscura  erit,  siquis  secum  re- 
putaverit  quanta  vis  universo  corpori,  et  ge- 

“  neri  nervoso  imprimis,  inferatur  venere/’ — 
Greg. 

Genus  •vitae  studiosum. — Nimis  studio  cuiyis 
incumbere  malum  est,  praesertimque  si  id  stu¬ 
dium  cui  incumbimus  imaginationem  potius 
quam  judicium  exercet.  Atque,  etsi  mentis 
exercitatio  ad  functiones  sustentandas  necessa¬ 
ria  sit,  apud  medicos  tamen  convenit,  nihil  ner¬ 
voso  systemate  enervando,  hypochondriasique 
inducenda,  quam  studiis,  vel  negotiis  nimis  di¬ 
ligenter  incumbere,  magis  noxios  edere  effec¬ 
tus.  Excessus  tamen  cum  studiorum  varietate 
tolerabilior  est,  at  vehemens  cogitationum  in 
eandem  rem  intentio,  non  interrupta,  rari  sunt 
quibus  non  manifeste  noceat. 

Clima  frigida  et  hyems.—-¥ngm  ex  multis 
partim  hunc  morbum  excitare  apparet  ;  nam 
maxime  in  regionibus  frigidis,  rarius  in  cali¬ 
dis  videtur,  etiam  ii  sub  eo  laborantes  aestate 
quam  hyeme  meliori  valetudine  gaudeant :  hu- 
miditas  hujus  causae  potestatem  plurimum  ad¬ 
auget,  pro  certo  cognitum  est,  hypochondria¬ 
cos  valde  inertes  esse,  unde  frigoris  et  humidita- 
tis  actioni  magis  obnoxii  fiunt ;  et  omnes  in 


12 


DE  HYPOCHONDRIASL 


semetipsis  experiunt,  quantopere  genus  huma¬ 
num  aeque  ac  alia  animalia  afficiuntur,  quando 
tempestatibus  nimbosis  ingruentibus,  quasi  atra 
nox  terris  incubare  videtur^ -  ' 

- The  winter  falis, 

A  heavy  gloom  oppressive  o*er  the  world, 

Thro*  nature  shedding  influence  maligfi, 

And  rouses  up  the  seeds  of  dark  disease. 

The  soul  of  man  dies  in  him,  loathing  life. 

And  biack  with  liiore  than  melancholy. 

Thom. 

«I 


Mentis  jpathemata, — Nullae  causae  hunc  mor¬ 
bum  frequentius  excitant,  quam  pathemata 
mentis  deprimentia;  ut  moestitia, 'metus,  et  si¬ 
milia.  Plato  credidit,  ‘‘  omnia  corporis  mala 
“  ab  anima  procedere.”  Pathemata  in  duas 
classes  rite  dividuntur ;  affectiones,  quae  ad 
unam  classem  pertinent,  mentem  et  corpus  ex¬ 
citant,  et  eorum  facultates  intendunt ;  quae  ad 
alterum,  deprimunt  et  infirmant. 

Moestitia. — Moestitia  gaudio  opposita,  ea  a- 
nimi  affectio  estj  rebus  adversis  aut  spe  obruta 
exoriens  ;  moeror,  vim  nervosam  minuit,  et  cor 
tremere,  et  sanguinis  circuitum  languescere  fa- 

citj  nec  mirum,  si  arctissimum  quo  sanguinis 
motus  et  vis  nervosa  copulantur  nexum,  penda¬ 
mus.  Tristitia  perpetua  ad  sanitatem  semper 
infesta  est,  vires  clam  subruit,  et  nulla  est  cor¬ 
poris  compages  adeo  firma  quum  tandem  labe¬ 
factetur  ;  facies  squalet,  et  corpus  macie  tabes¬ 
cit  ;  cibi  appetentia  perit ;  mens  nunc  fastidit  et 
etiam  odit  omnia  quae  prius  voluptatem  dede¬ 
rant,  et  dira  malorum  cohors  tandem  superve¬ 
nit,  quae  certissime  dyspepsiam  et  hypochon- 
driasin  vel  melancholiatil  ipsam  inducit.  Mi¬ 
sericordia,  amor  infelix,  et  nostalgia,  moeroris 
species  sunt,  atque  modo  haud  dissimili  eosdem 
effectus  producunt. 

Metus, — Metus  iste  ingratus  animi  affectus 
sensit,  ubi  res  terribilis  aut  adest,  aut  ventura 
esse  videtur ;  metus  gravis  mentem  aeque  ac 
corpus  debilitat  et  enervat ;  sanguinis  motus 
languescere,  vultus  formidine  pallere,  genua 
intremescere,  videntur.  Bene  quoque  notum 
est,  homines,  qui  metu  corripiuntur,  in  morbos, 
qui  contagio  grassantur,  imprimis  esse  obnoxios; 
et  ratio  non  obscura  est,  cur  metus  omnes  fere 
morbos  graviores  reddit  et  exaspetat. 

Ira. — Cum  mens  ab  injuria  vehementer  com¬ 
movetur,  ira  turbari  dicitur ;  in  omnem  aeta¬ 
tem,  sexum  et  temperamentum  vires  atroce&ejus 
probe  experiuntur,  et  merito  inter  animi  diris¬ 
simos  affectus  habetur  5  totum  systema  aestu  ex¬ 
agitatur,  cordis  et  arteriarum  actio  multum  in¬ 
tenditur,  et  nova  vis  musculis  accedit ;  hae  au¬ 
tem  brevi  subsidunt,  et  secundum  legem  gene¬ 
ralem,  vires  collapsas,  corpus  debile,  languidum 
et  exhaustum  relinquunt.  Inter  secretiones 
quae  iracundia  afficiuntur,  bilis  maxime  labo¬ 
rat,  et  secretio  ejus  saepe  multum  augetur  et 
vitiatur :  haec  alia  graviora  mala  in  organa  deli¬ 
catiora  saepe  incumbitur. 


DIAGNOSIS. 

Prima  basis  curandorum  morborum  est  recta  eorundem  cos- 
nitio,  atque  debitura  unius  ab  altero  discrimen. 

Baglivus. 

Perpauci  morbi  signis  tam  lucide  et  exacte 

f 

finiuntur,  ut  aliquando  etiam  artis  medendi  pe- 
ritior  non  falleretur  ;  at  nulli  fere  quam  hy- 

pochondriasi  major  subest  haec  difficultas,  quam 
duo  praecipue  morbi  adeo  simulant,  ut  qUisnam 
eorum  adesset,  non  clare  perspiciatur.  Hi  au¬ 
tem  sUnt  melancholia  et  dyspepsia,  quibus  non¬ 
nulli  hysteriam  accedere  judicant. 

Dyspepsia, — Tam  difficile  est  diagnosin  inter 
hunc  morbum  et  hypochondriasin  reddere,  ut 
non  possumus  quin  dubitemus  gravius  ne  ejus¬ 
dem  morbi  stadium,  an  morbus  diversus  sitj 
certe  haud  infrequenter  iisdem  causis  oriuntur^ 
et  fere  iisdem  curationibus  meliorescunt.  .  Ven¬ 
triculi  affectiones  plerumque  animum  afficiunt, 
et  vice  versa,  illius  organi  functiones  omni  per¬ 
turbatione  mentis  affici  videntur.  Sed  si  Cul- 
LENUM  illustrissimum  sequimur,  et  hypochon¬ 
driasin  ut  morbum  a  dyspepsia  diversum  trac¬ 
tamus,  dicitur  sequentibus  notis  distingui  pos¬ 
sunt  :  Dyspepsia  juvenibus  omnium  tempera¬ 
mentorum,  sed  praecipue  sanguinei  incumbit, 
saepe  annis  provectioribus  decessura  :  hypo- 
chondriasis  saepissime  homines  temperamenti 
melancholici,  qui  jam  meridiem  vitae  attigerunt, 
invadit.  In  hoc  morbo  animi  affectio  firmius 
quam  in  dyspepsia  stabilitur,  neque  hortatu  hi- 

lari,  nec  seria  ratiocinatione  aegris  persuadea¬ 
tur,  timores  quos  gignet  esse  inanes,  saepeque 
manet,  omnibus  symptomatibus  dyspepticis  ab¬ 
euntibus  :  in  dyspepsia  non  semper  adest,  hy- 
pochondriasi  non  deesse  potest :  in  hac  quoque 
ad  melancholiam  saepe  vergit,  in  ipsam  aliquan¬ 
do  desinit :  dyspepticus  tristitia  afficitur,  nescit 
quare,  hypocbondriasi  autem  moerorem  timor 
et  anxietas  propter  sanitatem  ipsius  insignes 
plerumque  comitantur. 

Melancholia, — Auctores  signa  dederunt,  quae 
morbum  hypochondriacum  a  melancholia  dis¬ 
tinguunt,  quae  tamen  agnoscunt,  valde  obscu¬ 
ra  sunt,  et  certe  in  utroque  morbo  aegri  deci¬ 
piant.  In  malo  hypochondriaco  ventriculus  et 
intestina  aegre  muneribus  perfimgimtur,  et  fa¬ 
cultates  animi  perturbantur  ;  sed  hypochondria¬ 
ci  hallucinatio  ex  metu  quodam  de  sua  valetu¬ 
dine,  vel  de  morte  imminente,  plerumque  con- 
stat ;  melancholicum,  contra,  desiderium  violen¬ 
tum  laudis,  divitiarum,  amoris,  metu  haud  adi¬ 
piscendi  comitante,  spesve  quaedam  frustrata, 
exagitat. 

Hysteria, — Quamvis  nonnulli  sunt  opinati 
hypochondriasin  et  hysteriam  inter  se  similli¬ 
mas  esse,  immo  etiam  unum  et  idem  esse  ma¬ 
lum,  tamen  discrepantia  est  satis  luculenta  ; 
hysteria  subito  impetum  facit,  nec  diu  perma¬ 
net,  at  hypochondriasis  gradatim  serpit,  et  sine 
intermissione  aegro  adhaeret ;  illi  foeminae  san¬ 
guineae,  huic  vero  senes  melancholici  maxime 
obnoxii ;  convulsiones  et  coma  saepe  siint  illius 
satellites,  hanc  autem  nunquam  comitantur ; 
his  adde  globum  tam  frequenter  in  priori  oc¬ 
currentes. 

« 

PROGNOSIS. 

Hic  morbus,  licet  raro  per  se  lethalis  sit,  sae¬ 
pissime  tamen  pertinax  est,  et  curatu  difficilli¬ 
mus,  immo  interdum  immedicabilis,  et  eo  inve¬ 
terationis  et  violentae  procedit,  ut  miserandus 
aeger  taedio  vitae  sibi  mortem  consciscat ;  ple¬ 
rumque  autem  miseriarum  et  metus  quam  peri¬ 
culi  foecundior  est.  Sed  scire  licet,  nihil  fere 

perpetuum  esse  de  hac  parte  propositi,  sed  spem 
aut  metum  boni  aut  mali  eventus  fere  pro  causae 
istius  natura  unde  morbus  coeperit :  si  aetate 
provectus  sit  aeger,  temperamenti  melancholici, 
sanitas  plena  desperanda  est,  et  eo  magis  quo 
morbus  diuturnior  fuerit ;  at  si  ab  evidente 
causa  juvenem  haud  melancholici  temperamen¬ 
ti  aggrediatur,  hac  remota,  medicabilem  futu¬ 
rum  sperandum  est.  Hypochondriasis  saepe 
cum  neglecta,  alicui  inveteraverit,  eum  in  com¬ 
plures  alios  morbos  procliviorem  reddit ;  nomi- 
natim  melancholiam,  maniam,  aliosque  fortasse, 
qui  his  quadantenus  consimiles  sunt; 


METHODUS  MEDENDI. 

Physico  morale  est,  et  temperantia  vitaeque  sobrietas 
nuncupantur.  Hoffmannus. 

Semper  paulatim  conditio  ac  corporis  ac 
mentis  nunquam  subito  in  hunc  morbum  va¬ 
riationem  pati  videtur,  et  ex  symptomatum 
causarumque  consideratione,  mutatio  maxime 

effici  potest,  tribus  medendi  indicationibus  se¬ 
quentibus  : 

Primo^  Admodum  diligenter  causas  remotas 
evitare  5 

^  SecundOy  Symptomata  maxime  urgentia  miti¬ 
gare  vel  removere ; 

Tertioy  Tonum  vigoremque  systemati,  prae- 
cipue  vero  ventriculo  et  animo,  vires  reddere. 

PRIMUM  CONSILIUM. 

Hoc  equidem,  etsi  forsan  idonea  ut  ad  pro- 
phylaxin  pertinens,  considerari  debeat,  tamen 
ad  hypochondriasis  curationem  nihil  majoris 
momenti,  non  in  specie  sola  idiopathica,  quae 
ex  iis  proxime  originem  trahit,  sed  etiam  cum 
alius-  ex  systematis  affectionibus  proveniat. 
Quae  CuLLENUS  de  causis  dyspepsiae  occasiona- 
libus  vitandis  dicit,  etiam  bene  hypochondria- 
sin  aptat.  “  The  propriety  and  necessity  of  the 
“  first  indication,’?  inquit  ille,  “  is  sufficiently 
“  evident ;  as  the  continued  application,  or  fre- 
“  quent  repetition  of  those  causes,  must  conti- 
“  nue  the  disease  ;  may  defeat  the  use  of  reme- 

“  dies  ;  or,  in  spite  of  these,  may  occasion  the 
recurrence  of  the  disease.  It  is  commonly 
“  the  neglect  of  this  indication  which  renders 
“  this  disease  so  freqiiently  obstinate.  How 
“  the  indication  is  to  be  executed,  will  be  suffi- 
“  ciently  obvious  from  the  consideration  of  the 
“  several  causes  ;  but  it  is  proper  for  the  prac- 
“  titioner  to  attend  to  this,  that  the  execution 
“  is  often  exceedingly  difficult,  because  it  is 
“  not  easy  to  engage  men  to  break  in  upon  es- 
“  tablished  habits,  or  to  renounce  the  pursuit 
“  of  pleasure  ;  and,  particularly,  to  persuade 
“  men  that  these  practices  are  truly  hurtful 
“  which  they  have  often  practised  with  seem- 
“  ing  impunity.” 

CONSILIUM  SECUNDUM. 

Signa  in  hoc  morbo  lenienda,  sunt  prope  ea¬ 
dem  ac  in  dyspepsia ;  nausea  nimirum,  cardial- 
gia,  gastrodynia,  alvusque  adstricta.  ' 

Nausea. — Haec  plerumque  a  ventriculi  crudi¬ 
tate  pendens,  miti  emetico  sublevanda  est ;  sed 
non  decet  vomitoria  saepe  adhibere,  nam  ven- 

triculi  actionem  debilitare  conducant;  post  vo¬ 
mitum,  an  arte  inductum,  an  sponte  orientem, 
catliarticum  adhibere  utilis  est  cum  opiato 
conjunctum,  quod  simul  quid  crudi  adhuc  in 
ventriculo  removans  evacuet,  et  stomachi  ac¬ 
tionem  abnormem  compescat. 

Cardialgia  et  gastrodynia, — Ut  hae  acoribus 
et  inflatione  fere  semper  nascuntur,  aciditatem 
absorbentibus  corrigere,  et  flatum  carminatio- 
rum  usu  removere,  oportet.  Alcalinae  vel  ter¬ 
reae  carbonates,  vel  magnesia  ipsa,  et  aromati¬ 
cae,  vel  solae  vel  junctae  adhibitae,  prout  res 
poscant,  remedia  commodissima  sunt  haec  pro¬ 
posita  implere. 

Alvus  adstricta» — Obstipatio  hypochondria- 
sis  comes  admodum  generalis  est,  et  omnia  ejus 
symptomata  valde  aggravat,  igiturque  sedulo 
removenda ;  pro  hoc  consilio,  laxantia  mitiora 
potius  quam  purgantia  adhibenda,  et  omnia 
drastica  purgantia  cum  summa  cura  eviten¬ 
tur. 


CONSILIUM  TERTIUM. 

Nunc  ad  postremam  indicationem  perventum 

est,  scilicet,  tonum  vigoremque  systemati,  sed 
praecipue  ventriculo  et  animo,'  integritatem  red- 
dere  \  permulta  medicamenta  ad  roborandum 
systema  laudata  sunt,  sed  eorum  usus  non  mul¬ 
tum  juvat,  ideoque  attentio  medici  praecipue 
ad  regimen  cum  corporis  tum  animi  dirigenda 
est. 

Cihus  et  potus, — Ii  totam  corporis  materiam 
suppeditant,  ventriculus  quo  infunduntur,  in¬ 
testina  quorum  iter  persequuntur,  lato  consen¬ 
su  cum  universo  systemate  gaudent,  affectiones 
suas  tam  malas  quam  utiles  longe  lateque  im¬ 
pertientes  ;  ergo  intemperantia  vel  temperantia 
ad  pessimum  vel  optimum  multum  valere  pos¬ 
sint,  omnibus  liquido  patebit.  Cibus  partim 
ex  carnibus,  partim  ex  frugibus  ita  praeparatis 
ut  in  ventriculo  non  acidae  fiant,  constare  de¬ 
bet,  et  maxima  temperantia  semper  utenda  est ; 
hinc  nonnunquam  difficultas  curandi  insupera¬ 
bilis  oritur:  hypochondriaci,  carnibus  oleosis, 
inflammatis,  et  aridis,  nonnullisque  piscibus,  et 
rebus  similibus  sese  penitus  abstinere,  et  vel 
nullam  coenam,  vel  exiguam,  concoctionisque 
facilem,  sqmere  debent : 

Ex  magna  coena  stomacho  fit  maxima  poena ; 

Ut  sis  nocte  levis,  sit  tibi  coena  brevis. — Schol.  Sal. 

Aqua  longe  pro  potu  aptissima  est,  sed  interdum 
parva  vini  quantitas  aut  spirituum  tenuiorum 
ex  multa  aqua  permittatur,  et  quum  aegri  val¬ 
de  debiles  utiles  sunt. 

I 

Exercitatio, — Haec  et  ad  corpus  et  mentem 
respicit,  ut  non  modo  ad  unius  sanitatem  pluri¬ 
mum  confert,  sed  etiam  alterius  vires  intendit, 
“  mirum  est,”  ait  Plinius,  “  quam  animus 
‘‘  agitatione  et  motu  corporis  excitatur.”  Am¬ 
bulatio,  utpote  exercitium  admodum  salubre  et 
facile  adipiscendum,  suadenda  est ;  sed  si  animi 
valde  demissus  adsit,  ut  cogitationum  seriem 
frangere  nequeat,  non  perplurimum  valet.  In¬ 
ter  varias  exercitii  species,  equitatio  et  auriga¬ 
tio  in  hunc  morbum  optimae  videntur ;  nam  non 
solum  corpus  roborant,  sed,  ut  aeger  semper 
equum  dirigendo  occupetur,  ejus  animus  suis 
vanis  meditationibus  abstrahitur,  et  haud  du¬ 
bium  est  ut  multa  beneficia  ab  aere  et  exercita¬ 
tione  hypochondriasi  ex  animi  oblectamentis 
oriunt. 

Hypochondriasi  animum  ita  regere  ut  semet 

f 

I 

non  edat  perdifficile  est  j  odio  eos  habet,  qui 
ejus  mala  irrident,  itaque  potius  commiserando 
levanda  sunt ;  alia  atque  alia  medicamenta  ap¬ 
petit,  atque  alium  post  alium  nisi  quisque  ei  in- 
dulgerat,  medicum  arcessit.  Cullenus  justis¬ 
sime  observat :  If  in  any  case  the  pious  fraud 
“  of  a  placebo  be  allowable,  it  seems  to  be  in 
“  treating  hypochondriacs.”  Celsus  de  mentis 
tractatione  oppido  bonas  normas  dat :  ‘‘  Remo- 
“  vendi  terrores,’^  inquit  ille,  ‘‘  et  potius  bona 
“  spes  afferenda  5  quaerenda  delectatio  ex  fabu- 
“  lis  ludisque,  quibus  maxime  capi  sanus  assue- 
“  verat  5  laudanda,  si  qua  sunt,  ipsius  opera,  et 
‘‘  ante  oculos  ejus  ponenda;  leviter  objurgan- 
“  da  vana  tristitia  ;  subinde  admovendus,  in  iis 
“  ipsis  rebus  quae  solicitant,  cur  non  potius  lae- 
“  titiae,  quam  solicitudinis  causa  sit.’' 

Hypochondriasi  aegrotantes  frontem  exporri¬ 
gant,  animumque,  sermone  amico,  bona  spe, 
imaginibus  laetis,  agrorum  hortorumve  cultu, 
denique  rerum  novitate  et  diversitate,  exhila¬ 
rent. 

Veteres  balneum  aestimabant, 
non  modo  ad  sanitatem  conservandam,  verum 
etiam  ad  quosdam  morbos  depellendos  ;  et  certe 
lavatio  hypochondriasi  laborantibus  haud  pa¬ 
rum  proderit,  praesertim  si  corpus  balneo  relic¬ 
to  calet,  et  alacritas  nova  totum  systema  per¬ 
vadit; 

Remedia  tonica. — Medicamenta  hujus  classis 
in  iis,  a  regno  vegetabili,  et  in  iis  a  minerali,  di¬ 
videre  solent  :  classis  hujusce  medicamenta, 
mala  graviora  ventriculi  plus  minusve  mitigant ; 
sed  nisi  frequentissime  adhibentur,  votis  medici 
haudquaquam  respondent,  e£  metus  est,  ne 
gressu  temporis  ventriculum  adhuc  magis  infir¬ 
ment,  consuetudinemque  ea  pravam  appetendi 
gignant.  Ex  iis  quae  ad  vegetabilium  classem 
pertinent,  cortices  cinchonae  officinalis  et  Bon- 
plandiae  trifoliatae,  radices  colombae  et  gentia¬ 
nae  luteae,  et  lignum  quassiae  excelsae,  instar 
optimorum  sunt,  quibus  ut  stomacho  gratiora 
reddantur,  generaliter  aromatica  conjungi  so¬ 
lent.  Acida,  praecipue  sulphuricum,  et  ferri, 
zinci,  et  arsenici  praeparata,  mineralia  tonica, 

principia  sunt ;  quorum  omnium  varia^ex  ferro 
praeparata  optima,  esse  dicuntur,  aquae  chaly- 
beatae  naturales  formulas  earum  praestantissi- 
mas  sunt :  si  aquae  gase  carbonico  acidulae 
grate  ventriculum  roborant,  si  sales  adsint  alvum 
relaxant.  Hae  utilissimae  qualitates  junctae, 

•  4' 

cum  loci,  aeris,  et  oblectamentorum  mutatione, 
fontes  medicinales  hypochondriaco  utilissimos 
reddunt. 

